
Narva noorsootöö arengukava 2021-2026
koostamise algatamine ja lähteülesande kehtestamine
1. Asjaolud ja menetluse käik

Noortevaldkond on eraldiseisev eluvaldkond, mida Eesti Vabariigis reguleerib noorsootöö seadus. Noortevaldkond tegeleb lahendustega erinevates valdkondades ja peab seetõttu olema mõistetav erinevate valdkondade töötajatele, mis põhjustab noorsotöö arengukava vajalikkust. Hetkel kehtiv Narva noorsootöö arengukava 2014-2020 oli kehtestatud Narva Linnavolikogu 23.01.2014. a otsusega nr 1. Nimetatud arengudokumendi kehtivusaeg lõpeb käesoleval aastal ning on vaja koostada Narva linna noorsootöö valdkonna arengudokument, milles kajastatakse hetkeolukord ja millega määratakse kindlaks pikaajalised arengusuunad. 
Dokumendi koostamise aluseks võetakse dokumendi koostamise algatamise ja lähteülesande kinnitamise otsus. Arengukava koostamiselt tuginetakse suures osas riigi arengusuundadele ja noortevaldkonna strateegiatele.
2. Õiguslikud alused

2.1 Kohaliku omavalitsuse korralduse seaduse § 37 lõike 3 punkti 2 kohaselt võib kehtiva arengukava täpsustamiseks või täiendamiseks koostada täiendavalt valdkonnapõhise arengukava.
2.2 Narva Linnavolikogu 28.09.2006. a määrusega nr 42 kehtestatud „Narva linna arengudokumentide menetlemise korra” § 17 lõike 1 kohaselt Narva valdkonnapõhise arengukava koostamine algatatakse linnavolikogu otsuse alusel ning toimub vastavalt linnavolikogu poolt kehtestatud lähteülesandele.
3. Otsus

3.1 Algatada Narva noorsootöö arengukava 2021-2026 koostamine ja kehtestada lähteülesande vastavalt lisale.
3.2 Narva Linnavalitsuse Kultuuriosakonnal korraldada Narva noorsootöö arengukava 2021-2026  koostamine lähtudes otsuse punktis 3.1 nimetatud lähteülesandest.
3.3 Narva Linnavalitsuse Kultuuriosakonnal korraldada Narva noorsootöö arengukava 2021-2026 koostamise käigus avalik arutelu.

4. Rakendussätted

4.1 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
4.2 Otsus jõustub seadusega sätestatud korras.

Irina Janovitš
Linnavolikogu esimees
Narva Linnavolikogu ___________

otsuse nr _____ lisa

Narva noorsootöö arengukava 2021-2026
lähteülesanne

1. Arengukava eesmärk ja ülesanded. 
Kohaliku omavalitsuse korralduse seaduse § 6 lõikega 1 pannakse linnale ülesandeks noorsootöö korraldamine. Narva linna funktsioonide efektiivsemaks täitmiseks noorsootöö alal on vaja koostada nimetatud valdkonna arengukava ning seega luua eeldused linna noortevaldkonna tasakaalustatud arenguks ning määrata kindlaks arengusuunad. Konkreetne tegevuskava aitab efektiivsemalt kasutada olemasolevaid ressursse ning tagada linna noorsootöö toimimise tõhustamist.
Narva noorsootöö arengukava 2021-2026 koostatakse nimetatud linnaelu valdkonna läbimõeldud ja sihipäraseks arendamiseks. Arengudokument sisaldab olukorra hetkekirjeldust ja selle analüüsi, pikaajalisi tegevus- ja arengusuundi, mille tähtsaimateks eesmärkideks on edasise noorsootöö arengukontseptsiooni kindlaksmääramine ning strateegiliste eesmärkide ja tegevuskava nende saavutamiseks väljatöötamine.
Narva noorsootöö arengukava 2021-2026 koostamisel lähtutakse eelkõige kohalikest noorsootöö asjaoludest ning erisustest, kuid kindlasti rakendatakse ka riigi noortevaldkonna prioriteetseid suundi.
2. Arengukavas käsitletav ajavahemik, arengukava kehtivuse tähtaeg. 
Narva noorsootöö arengukavas käsitletav ajavahemik on 2021-2026. Arengukava kehtib 2021. aastast ning hõlmab kuut eelseisvat eelarveaastat. Arengukava esitab Narva noorsootöö visiooni 2026, arengukontseptsiooni, -strateegiad ja -suunad, püstitab eesmärgid aastani 2026. 

3. Arengukava vastavus riiklikele arengukavadele, Narva arengustrateegiale, Narva linna arengukavale jt Narva arengudokumentidele. 
Arengukava väljatöötamisel lähtutakse Narva linna arengukavast, kehtivatest õigusaktidest (sh arengukavade koostamist reglementeerivatest dokumentidest) ning noorsootöö valdkonda reguleerivatest arengukavadest ja strateegiatest. Arengukava ei tohi olla vastuolus kehtiva Narva linna kultuuristrateegiaga 2030.
4. Arengukava koostajad; arengukava koostamisse kaasatavad ametiasutused, linnavolikogu liikmed jt. 
Dokumendi koostamise eest vastutavaks ametiasutuseks on Narva Linnavalitsuse Kultuuriosakond. Arengukava väljatöötamise töörühma kuuluvad Narva Linnavalitsuse Kultuuriosakonna ametnikud ja teenistujad, Narva Sotsiaalabiameti, Narva Linnavalitsuse Kultuuriosakonna allasutuste, Tartu Ülikooli Narva Kolledži, Narva Noorteparlamendi ja Narva linnas noortevaldkonnas tegutsevate mittetulundusühingute esindajad ja muud isikud. Arengukava koostamisel toimub tihe koostöö Narva Linnavolikogu noorsookomisjoniga. Avalikust arutelust võtavad osa kõik isikud, kes on huvitatud Narva noorsootöö edukast toimimisest ning kel on ettepanekuid linna noortevaldkonna visiooni, arengukontseptsiooni, -strateegiate ja -suundade, arengukava, eesmärkide ja tegevuskava kohta.
5. Arengukava algatamiseks ja koostamiseks vajalikud tegevused.  
Narva noorsootöö arengukava 2021-2026 koostamine algatatakse Narva Linnavolikogu otsusega. 

Arengukava koostamine algab andmete kogumisest, andmete analüüsimisest, hetkeseisu olukorra kaardistamisest. Seejärel toimub prognooside andmine ja planeerimine, arengukava  ja tegevuskava väljatöötamine. Arengukava väljatöötamise töörühm valmistab linna noortevaldkonna hetkeseisu analüüsi ja selle tulemustest lähtuvalt esitab visiooni 2026, arengukontseptsiooni, -strateegiad ja -suunad, eesmärgid ja tegevuskava aastateks 2021-2026. Arengukava eelnõu täiendatakse ja täpsustatakse kõikide huvitatud isikute poolt enne linnavolikogule heakskiitmiseks esitamist avaliku arutelu korraldamise kaudu.
6. Dokumendi koostamise tähtajad. 
Peale Narva Linnavolikogu poolt Narva noorsootöö arengukava 2021-2026 algatamist ja lähteülesande kehtestamist ning lähteülesande kindlaksmääramist toimub 2020. a töö arengukava ja tegevuskava koostamise kallal. Hiljemalt 2020. aasta oktoobris avalikustatakse Narva noorsootöö arengukava eelnõu Narva linna kodulehel vähemalt kolme nädala vältel, millega avatakse arengukava eelnõu avalik arutelu, ning arengukava täiendatakse ja täpsustatakse arvestades avaliku arutelu tulemusi. Hiljemalt detsembris 2020 Narva noorsootöö arengukava kehtestamiseks Narva Linnavolikogu otsuse eelnõu kooskõlastatakse Narva Linna Arenduse ja Ökonoomika Ametiga, esitatakse kooskõlastamiseks Narva Linnavalitsusele ning edastatakse Narva Linnavolikogule kehtestamiseks. Arengukava täiendatakse ja täpsustatakse selle menetlemise käigus.
7. Arengukava kooskõlastamise ja avalikustamise kord. 
Vastavalt Narva linna arengudokumentide menetlemise korra § 17 lõikele 3 Narva noorsootöö arengukava kehtestamise eelnõu kooskõlastatakse Narva Linna Arenduse ja Ökonoomika Ametiga.  

Vastavalt avaliku teabe seaduse § 28 lõike 1 punktile 17 ning Narva linna arengudokumentide menetlemise korra §-le 18 Narva Linnavalitsuse Kultuuriosakond avalikustab arengukava eelnõu Narva linna kodulehel ja korraldab avalike arutelude kaudu kõigi huvitatud isikute kaasamise. Heakskiidetud ja vastuvõetud Narva noorsootöö arengukava avalikustatakse linna veebilehel pärast Narva Linnavolikogu poolt dokumendi kehtestamist.

Narva Linnavolikogu otsuse „Narva noorsootöö arengukava 2021-2026 algatamine ja lähteülesande kehtestamine“ eelnõu esitamine
Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse Kultuuriosakonna juhataja Viktoria Lutust antud küsimust ette kandma Narva Linnavolikogu istungil.

Aleksei Jevgrafov 





Üllar Kaljuste
Linnapea






Linnasekretär

